**О Б Я В Л Е Н И Е**

Регионална здравна инспекция- Добрич (РЗИ-Добрич), със седалище гр. Добрич, ул. Св. св. Кирил и Методий, №57, тел. 058/588 614, на основание чл. 10а, ал. 1 и ал. 2 от Закона за държавния служител и чл. 13 и чл.14 от Наредбата за провеждане на конкурсите и подбора при мобилност на държавни служители

**О Б Я В Я В А К О Н К У Р С**

1. Обявявам конкурс за длъжността- младши експерт, в отдел “Лабораторни изследвания“, дирекция „Обществено здраве“ в Регионална здравна инспекция – Добрич.

1 –щатна бройка.

Място на работа –РЗИ-Добрич специализирана администрация.

**2. Кратко описание на длъжността:**

Осъществяване на държавната здравна политика на територията на областта, подпомагайки държавния здравен контрол, чрез провеждане на ефективен лабораторен контрол. Подпомагане държавния здравен контрол с експертни знания. Извършване на санитарномикробиологични изпитвания на продукти, обекти и фактори на жизнената среда и оценка на съответствието с нормативните изисквания, с цел обективизиране на държавния здравен контрол и определяне рисковите фактори на средата, както и по искане на физически и юридически лица. Създаване и поддържане на база-данни с резултатите от проведения санитарно-микробиологичен контрол. Осигуряване на високо качество на извършваната дейност, чрез спазване изискванията на внедрената Система за управление съгласно БДС ЕN ISO/IEC 17020.

**3. Минимални и специфични изисквания, предвидени в нормативните актове за заемане на длъжността:**

* 1. образование-висше
	2. образователно-квалификационна степен- професионален бакалавър по…………;
	3. професионален опит-не се изисква или V младши ранг;
	4. професионална област– здравеопазване, природни науки, технически науки;
	5. професионално направление – медицина, микробиология, биологически науки, биотехнологии.
1. **Допълнителни умения и квалификация, носещи предимство на кандидатите:**

**Допълнителни умения и квалификация, носещи предимство на кандидатите:**

4.1. компютърна грамотност;

Длъжността се заема по служебно правоотношение, като кандидатите следва да отговарят на условията на чл. 7 от Закона за държавния служител. Основният размер на заплатата се определя в зависимост от професионалния опит на спечелилия конкурса кандидат, съгласно Наредбата за заплатите в държавната администрация.

Размер на основната заплата: от 933 лв. до 1600 лв.

**5.Начин на провеждане на конкурса:**

1. Решаване на тест;
2. Провеждане на интервю.

**6. Необходими документи за участие в конкурса:**

6.1. заявление по образец за участие в конкурс – Приложение № 3 към чл. 17, ал.2 от Наредбата за провеждане на конкурсите и подбора при мобилност на държавни служители (НПКПМДС);

6.2. декларация по образец - чл. 17 ал. 3 т. 1 от НПКПМДС от кандидата, за следните обстоятелства: неговото гражданство, както и за обстоятелствата, че е пълнолетно лице, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема длъжността младши експерт;

6.3. копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

6.4. копие от официални документи, удостоверяващи продължителността на професионалния опит – трудова книжка, служебна книжка, осигурителна книжка, официален документ на български език, доказващ извършване на дейност в чужбина;

6.5. други документи, свързани с изискванията за заемане на длъжността (сертификати за проведени обучения);

6.6. подробна автобиография;

6.7. копие от документ за придобит ранг (ако притежават такъв);

6.8. копие от документи за компютърни умения (ако притежават такива).

Документите, издадени в чужбина да се предоставят в легализиран превод на български език и след необходимото признаване и легализация от съответните оправомощени органи в Република България.

**7. Срок и място за подаване на документи:**

 7.1. Регионална здравна инспекция-Добрич;

7.2. Адрес: гр. Добрич, ул. Св. Св Кирил и Методий, №57

7.3. Административно звено: Обща администрация Дирекция „Административно-правно, финансово и стопанско обслужване“, ЦАО, стая 111, етаж 1.

 7.4. Срок за подаване: **от 8:30 часа на 27.03.2024 г. до 17: 00 часа на 08.04.2024 г.**

кандидатите да представят лично или чрез упълномощено лице необходимите документи за участие в конкурс на служител в Център за административно обслужване на РЗИ-Добрич, стая 111, ет.1.

**8.**  Общодостъпно място, на което да се обявяват списъците или други съобщения във връзка с конкурса:сайта на РЗИ-Добрич: [http://www.rzi-dobrich.org](http://www.rzi-dobrich.org/) и информационното табло във фоайето на РЗИ-Добрич, гр. Добрич, ул. Св.св. Кирил и Методий, № 57

**9. Подаването на заявлението и приложенията към него да се извършва лично или чрез пълномощник. Документите могат да се подадат и по електронен път чрез електронната поща на инспекцията на електронен адрес** **rzi-dobrich@mh.government.bg****, като в този случай заявлението по чл. 17, ал. 2 от НПКПМДС и декларацията по чл. 17, ал. 3, т. 1 от НПКПМДС следва да бъдат подписани от кандидата с електронен подпис.**

**10.** Длъжностна характеристика за конкурсната длъжност се предоставя на кандидатите при подаване на документите.

**11.**Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, да се ползват с предимство при кандидатстване за работа в държавната администрация при постигнати равни крайни резултати от проведената процедура

Дата на публикуване: 27.03.2024 г.